tomron87/hebrew-wikipedia-sentences-corpus huggingface dataset:
בשנים 1992–1998 שימש כיועץ המדעי לחברת Optical Imaging Inc אשר מכרה מכשירים מחקר לדימות אופטי לחוקריי מוח באוניברסיטאות ברחבי העולם.
בשנת 1998 הקים את חברת דימות אופטי בע"מ, חברה ביו רפואית שניסתה לקחת את טכנולוגיות הדימות אופטי אשר פיתח לשימושים קלינים במוח ובעין.
גרינולד השתמש במחקריו בניסויים בבעלי חיים, במשך תקופת מחקרו במכון ויצמן התקיימו הפגנות רבות על פעולותיו.
מחקרו התמקד במחקר הבסיסי של מדעי המוח, השואף להבין את המבנה התפקודי של המוח.
כחלק ממחקרו פיתח שיטות דימות אופטי וצבעים פלואורסצנטים שאפשרו לראות בזמן אמת שינויים אופטיים זעירים אשר בעזרתן ניתן לראות בו זמנית ובזמן אמת את פעילות המוח המתואמת של תאים רבים בקליפת המוח כתלות בגירויים שונים.
שיטות מחקר אלו היו הבסיס לחברת דימות אופטי שהקים בשנת 1998 אשר מסחרה את הטכנולוגיה בשאיפה לשימושים קלינים עתידיים.
בשנת בסוף ספטמבר 1973 התחתן עם אירית גרינולד (אמסטרדם) כמה ימים לפני שגויס לשירות מילואים למלחמת יום כיפור.
ב-1975 נולד בנו ערן גרינולד בניו הייבן בארצות הברית, ובתו יעל לב (גרינולד) נולדה ברחובות ב-1980. ב-1994 אשתו נהרגה כאשר נפלה ממצוק המצדה בעת טיול משפחתי בחג השני של פסח.
ב-2005 התחתן עם מאירה מור גרינולד.
עמירם רבינוביץ' הוא שופט בית הדין הארצי לעבודה בדימוס.
נולד בישראל בשנת 1944 וסיים את לימודיו התיכוניים בשנת 1962 בבית הספר אהל שם ברמת גן.
בשנת 1968 סיים לימודי משפטים בשלוחת האוניברסיטה העברית בתל אביב, ובשנת 1969 הוסמך כעורך דין.
בין השנים 1969 ל-1975 עבד כעורך דין שכיר במשרד עורכי דין.
בשנים 1976–1982 שימש כסגן היועץ המשפטי של חברת המים מקורות.
באוקטובר 1982 מונה לשופט בבית הדין האזורי לעבודה בתל אביב.
בנובמבר 1991 מונה לסגן שופט ראשי בבית הדין האזורי, ובמאי 1995 לשופט הראשי בבית הדין האזורי לעבודה בתל אביב.
במרץ 1997 מונה לשופט בבית הדין הארצי לעבודה.
בפסק דין משנת 2009 קבע כי עובדי מגזר ציבורי שפרשו במסגרת תוכניות פרישה והתייעלות, זכאים לדמי הודעה מוקדמת בנוסף לכספי הסתגלות.
בפסק דין נוסף מאותה השנה, קבע כי סיוע כספי מהמשפחה איננו שולל את הזכות לקצבת הבטחת הכנסה מהביטוח הלאומי.
רבינוביץ' אף היה חלק מהרכב השופטים בפסק דין פלאפון בו נקבע כי מעסיקים אינם רשאים להתבטא באשר להתאגדות עובדיהם בהתארגנות ראשונית.
ב-6 בדצמבר 2014 פרש לגמלאות.
עמירם רפאל (2 באוקטובר 1947 – 2 בפברואר 2012), מנהל ויזם ישראלי שהחל את דרכו בחיל הים והגיע לדרגת תא"ל.
בתפקידו האחרון בחיל הים היה אחראי על בנית כלי השיט החדשים של חיל הים: סער 5 וצוללות מסדרת דולפין.
לאחר שחררו מצה"ל מונה לסמנכ"ל השיווק של חברת תדיראן ובהמשך הקים את חברת ליעם לניהול ושיווק מערכות לחימה.
רפאל נולד בקריית מוצקין ליוסף רפאל, חבר אגד, שעלה מהונגריה, ורעיה מבית פוקס ילידת רומניה.
בגיל 10 עבר עם הוריו ואחותו זהבה למשק בכפר ביאליק.
בבית הספר התיכון למד במגמה ריאלית ונחשב לתלמיד מצטיין.
מדי פעם נהג לברוח מבית הספר יחד עם חברו יעקב רווה "רוזה".
יחד בילו בהאזנה לדיונים בבית המשפט ויחד השתתפו בצעדת ארבעת הימים.
רפאל התגייס לצה"ל בספטמבר 1965 והתנדב לקורס חובלים מחזור ט"ו.
לאחר קורס ארוך של כ-30 חודש סיימו בהצלחה ב-6 בפברואר 1968. קורס חובלים מחזור ט"ו יועד לבנית קצונה לספינות הסער שהחלו להיקלט בחיל הים.
בסיום הקורס שובץ רפאל כקצין משמרת גשר, באח"י מזנק בשרבורג, תחת פיקודו של צבי גבעתי.
לאחר שסיים בשנת 1969 קורס קציני נשק מתקדם, נשלח כקצין נשק וסגן מפקד אח"י סופה (סער 3), שהייתה בהכנות ליציאה משרבורג תחת פיקודו של אריה רונה.
ב־24 בדצמבר 1969 השתתף רפאל בהפלגת מבצע נועה בה הועברו לישראל 5 ספינות סער 3 משרבורג.
בקיץ 1971 סיים רפאל את תפקידו כקצין נשק וסגן מפקד אח"י סופה, ומונה למדריך בקורס קציני נשק מתקדם בבה"ד חיל הים.
בשנת 1973 יצא ללימודי חשמל ואלקטרוניקה בטכניון.
הפסיק את הלימודים, והוצב לשירות כקצין גנ"ק, באונייה המגויסת "נהריה" בזירת ים סוף.
תחת פיקודו של צבי גבעתי ואחריו רפי אפל.
ב-1977 סיים את הלימודים והתמחה לפיקוד על סטיל אח"י רומח (סער 4).
בתחילת 1978 הוסמך לפיקוד וקיבל את אח"י כידון (סער 4), בזירת ים סוף.
בסוף שנת 1979 מונה לקצין ליווי של ספינת הטילים אח"י רומח (סער 4) שנמכרה לחיל הים של צ'ילה.
והפליג כמדריך ומלווה בהפלגה מבסיס חיל הים בשארם א-שייח' עד לדרום אפריקה.
בקיץ 1979 מונה רפאל למפקד פלגה 916, בבסיס אשדוד והועלה לדרגת סגן אלוף.
בקיץ 1981 סיים את תפקידו ומונה למפקד פלגת סטי"לים 45 בשייטת ספינות הטילים.
ב-22 בספטמבר 1981,יצא כמפקד בכיר בהפלגת אח"י געש (סער 3) מחיפה להספנה בבסיס חיל הים באילת.
הפלגה זו הסתיימה ב-24 בספטמבר בשעה 3 לפנות בוקר בתקלה מבצעית חמורה של עליית אח"י געש על החוף הסעודי.
ועדת חקירה בראשות אל"ם דוד הרפזי קבעה שהעלייה על החוף נבעה מרצף של תקלות טכניות, כוח אדם לא מיומן והתרשלות קצינים ומפקדים.
רפאל לא נמצא אחראי והאירוע לא פגם בקידומו.
במלחמת שלום הגליל השתתף רפאל כמפקד פלגה בשייטת ספינות הטילים.
פלגה 45 בפיקודו השתתפה באבטחת חופש הפעולה הימי, אבטחת כוחות נחיתה וסיוע באש לכוחות הקרקע בציר החוף.
במרץ 1983 יצא רפאל בתפקיד מפקד בכיר בים, על סיפון אח"י בת גלים 2 לאחד ממבצעי העלאת יהודי אתיופיה מחוף סודן.
בשנת 1983 מונה רפאל לראש ענף נשק במפקדת חיל הים.
בשנת 1986 קודם לדרגת אל"ם ומונה לראש מחלקת אמל"ח של החיל עד שנת 1988. בתקופתו נתקבלו החלטות ואופיינו פרויקטים שונים, ובניהם סער 5, הצוללות מסדרת דולפין, ברק (טיל), מערכות לוחמה אלקטרונית לסטי"לים, פיתוח של טילים עתידיים, מערכות אלקטרו אופטיות, מערכות נגד צוללות ועוד.
רפאל הפגין בקיאות בחומר והוביל את עבודת המטה החיילית בכל הנושאים.
דגש מיוחד ניתן בתקופתו לתיאום הדוק עם גופי מספן ציוד השונים.
לכשהוקמה "ועדת זקהיים" האמריקאית, לבדיקת הצורך של חיל הים בספינות סער 5 והצוללות, נבחר רפאל לעמוד בראש צוות עבודה חיילי שמתפקידו היה להתמודד עם גורמים במטה הכללי של צה"ל אשר כפרו בצורך של חיל הים בספינות החדשות.
בסיום עבודת המטה, שוכנע המטה הכללי ותקציב הספינות והצוללות אושר.
ב-1988 מונה רפאל לראש צוות התכנון של ספינות סער 5 בארצות הברית בחברת JJMA בוושינגטון DC, צוות שבאחריותו היה תכנון הראשוני של הספינות כולל שילוב מערכות הלחימה והכנת מסמכי ההתקשרות החוזיים עם המספנה הזוכה.
בקיץ 1989 נחתם חוזה בנית הספינות ורפאל עמד בראש צוות חיל הים ומשרד הביטחון במספנות INGALLS בפסקגולה מיסיסיפי ארצות הברית.
בקיץ 1990 מונה רפאל לתפקיד ראש פרויקט ההצטיידות בסער 5 והצוללות של חיל הים.
קודם לדרגת תת-אלוף וחזר לישראל.
ב-1993 סיים רפאל את שירותו הפעיל בצה"ל בדרגת תת-אלוף אך המשיך להשתתף בוועדות שונות הקשורות להצטיידות עתידית של חיל הים במערכות מסווגות.
סמנכ"ל שיווק ופיתוח עסקי בחברת תדיראן - לאחר שיחוררו מחיל הים מונה רפאל לסמנכ"ל השיווק והמכירות של תדיראן תחת ניהולו של גורי מלצר.
בתפקידו זה הירבה רפאל בנסיעות לחו"ל וזכה להצלחה רבה בתפקידו.
חברת ליעם - בשנת 1995 הקים רפאל בשותפות עם ידידו וחברו הטוב מחיל הים אל"ם (מיל) ליאור מרגולין את חברת הייעוץ הביטחונית "ליעם".
חברה המייעצת באפיונים וצרכים מבצעיים וטכנולוגים לחברות ביטחוניות מובילות כגון: אלביט מערכות, תעשייה אווירית רפאל - מערכות לחימה מתקדמות ועוד.
בשנת 1998 שימש רפאל כיועץ מיוחד לאלביט מערכות וסייע לחברה בקבלת פרויקט השבחת ספינות מדגם "לופו" של חיל הים של וונצואלה אשר בוצע במספנות אינגלס בארצות הברית.
רפאל שימש כמנכ"ל משותף ושותף פעיל בחברת "ליעם", עד יום מותו ב-2 בפברואר 2012.
רפאל בוגר לימודי הנדסה בטכניון במגמת חשמל ואלקטרוניקה 1973 - 1977.
רפאל היה נשוי לציפי, לזוג נולדו שלושה ילדים.
ב-25 השנים האחרונות לחייו התגוררו בכוכב יאיר.
ב-2 בפברואר 2012 נפטר רפאל ממחלה בבית החולים אסותא רמת החייל.
ונטמן בבית העלמין בכוכב יאיר.
עמית אדלר (נולד ב-1981) הוא קצין בצה"ל בדרגת תת-אלוף המשמש כראש חטיבת תבל באגף התכנון.
אדלר התגייס ב-2001 לקורס טיס וסיים אותו ב-2004 במגמת טייסי קרב.
הוא שירת בטייסת 106 (F-15B/C/D איגל), ב-2006 מונה להיות מדריך בבית הספר לטיסה בבסיס חצרים.
ב-2008 פיקד על קורס מתקדם במגמת הקרב בביס"ט.
ב-2014 מונה לראש מדור בלהק מבצעי אוויר במטה חיל האוויר.
ב-2017 מונה למפקד טייסת תעופה בבסיס רמון.
ב-2021 מונה למפקד מרכז האש בפיקוד צפון.
ביולי 2024 מונה לראש חטיבת "תבל" והועלה לדרגת תת-אלוף.
הוא בעל תואר ראשון בהיסטוריה כללית מאוניברסיטת תל אביב, בוגר המכללה לביטחון לאומי ובעל תואר שני במדעי המדינה וביטחון לאומי באוניברסיטת חיפה.
עמירם קופר (10 בדצמבר 1938 – פברואר 2024) היה משורר, מלחין וכלכלן ישראלי.
שיריו בוצעו, בין היתר, על ידי הגבעטרון, חמישיית גלבוע, מקהלת הקיבוץ הארצי וחבורת רננים.
במתקפת הפתע על ישראל ב-7 באוקטובר 2023, במהלך הטבח בקיבוץ ניר עוז, בו התגורר, נחטף קופר לרצועת עזה יחד עם רעייתו נורית, ששוחררה כעבור 17 ימים.
ב-3 ביוני 2024 הודיע דובר צה"ל כי קופר נרצח בהיותו בשבי וגופתו מוחזקת בידי ארגון הטרור חמאס.
ב-30 באוקטובר 2025 הוחזרה גופתו לישראל במסגרת עסקת החטופים השלישית.
קופר נולד בחיפה לישראל, שהיה נוטר, ולשרה, שהייתה תופרת.
היה חבר השומר הצעיר בעירו, כתב בשבועון "הארץ שלנו", וב-1953 החל ללמוד בבית הספר החקלאי כדורי, שם השלים את לימודיו התיכוניים.
קופר היה חבר גרעין ניר עוז ונמנה עם מייסדי קיבוץ ניר עוז שב המערבי.
ב-1961 נבחר לחבר הנהלת הקיבוץ.
בראשית שנות ה-60 של המאה ה-20 כתב קופר את השיר "שיבולי פז", שהולחן על ידי יעקב שגיא, לכבוד "חג החומש" בניר עוז.
השיר הפך למזוהה בעיקר עם חג השבועות.
קופר פרסם שלושה ספרי שירה: "שירים בסתיו" (1974) ו"שירים מספר המדבר" (2015), וספר שירי הילדים הנקרא "שירים מגלגלים ומגלגלים לכל הגילים", אותו הקדיש לנכדיו לרגל יום הולדתו ה-80.
קופר הלחין מרבית משיריו, אך גם את השיר "מרחק סיגריה" שכתב חיים גורי.
הוא נהג להלחין את שיריו בשריקה.
מלבד פועלו בתחום השירה, היה קופר כלכלן.
קופר שימש בקיבוצו בתפקידים חקלאיים והיה מרכז המשק, מנהל מפעל נירלט ודירקטור במפעל.
במשך 24 שנים היה מנהל כספים ובקרה במפעלי חבל מעון, עד שפרש לגמלאות.
ב-7 באוקטובר 2023, במהלך הטבח בקיבוץ ניר עוז, בו התגורר כל חייו הבוגרים, נחטף קופר לרצועת עזה והוחזק במינהרות החמאס בחאן יונס יחד עם רעייתו נורית.
כעבור 17 ימים, ב-23 באוקטובר, שוחררה נורית ללא בעלה, אך הביאה אות חיים ממנו.
בריאיון לריאד עלי מערוץ כאן 11 אמרה קופר על בעלה, בין היתר: "אני מאוד דואגת לו.
הוא סבל שם מכל מיני כאבים שלא טופלו".
משפחתו ניהלה מאבק עיקש לחזרתו במהלך שהותו בשבי.
בדצמבר 2023 קיבלה המשפחה אות חיים נוסף כאשר שודר על ידי החמאס סרטון, בו הוא נראה בחיים עם חיים פרי ויורם מצגר.
ב-3 ביוני 2024 הודיע דובר צה"ל כי קופר נהרג בהיותו בשבי וגופתו מוחזקת בידי ארגון הטרור חמאס.
ב-30 באוקטובר 2025, הושבה לישראל גופתו של קופר יחד עם גופתו של חלל חטוף נוסף, סהר ברוך, וזאת במסגרת יישום ההסכם בין ישראל לחמאס להשבת כלל החטופים כולל החללים.
לזכרו, עם העברת ארכיונו למכון גנזים, פורסם בבלוג המכון פזמון אופטימי שכתב: "ברנשים וחתיכות".
היה נשוי לנורית ולהם שלושה ילדים.
בנוסף, היה בעל תואר שני בכלכלה חקלאית ומינהל מהאוניברסיטה העברית בירושלים, ולמד לתואר שלישי באוניברסיטת בן-גוריון בנגב.
בתחילת דצמבר 2024 הופקד ארכיונו האישי במכון גנזים, ארכיון אגודת הסופרות והסופרים העבריים ע"ש אשר ברש אשר בבית אריאלה בתל אביב.
עמית בן-שושן (נולד ב-23 במאי 1985) הוא כדורגלן עבר ישראלי ששיחק בעמדת החלוץ.
בן שושן התחיל דרכו במחלקת הנוער של בית"ר ירושלים ובשנת 2004 עלה לקבוצת הבוגרים.
את הופעת הבכורה שלו בליגת העל ערך במשחק מול הפועל באר שבע.
בעונת 2005/2006, במסגרת גביע האינטרטוטו, כבש שלושער במשחק בסיבוב הראשון נגד סילקס, ושער אחד במשחק הגומלין.
בסיבוב הבא הפסידה הקבוצה פעמיים לסלובן ליברץ הצ'כית, אך בן שושן כבש בכל משחק.
בן שושן שיחק בבית"ר ירושלים עד שנת 2013, ועמה זכה בשתי אליפויות, שני גביעים וגביע הטוטו אחד.
בשנת 2009 שודר בטלוויזיה קטע ממשחק בו נראה בן שושן משתתף בחגיגות הזכייה בגביע של בית"ר ירושלים, כשהוא שר ביחד עם האוהדים שיר הכולל תוכן גזעני, שכוון נגד ערביי ישראל, ובפרט נגד שחקן נבחרת ישראל סלים טועמה.
בן שושן הביע חרטה עמוקה וצער על מעשיו, התנצל בפני טועמה, וקרא לאוהדי הכדורגל בישראל להתנגד לכל ביטוי של גזענות ואלימות.
ב-10 ביולי 2013 חתם באנורתוסיס פמגוסטה, במדיה ערך 14 הופעות בליגת העל הקפריסאית, וכבש שער אחד.
לקראת עונת 2014/2015 חזר בן שושן לישראל וחתם במכבי נתניה, העולה החדשה לליגת העל.
את הופעת הבכורה שלו במכבי נתניה ערך בן שושן בהפסד 0–1 להפועל רעננה במסגרת גביע הטוטו.
את שער הבכורה שלו במועדון כבש בתיקו 4–4 מול מכבי פתח תקווה במחזור השני של ליגת העל.
לאחר שפתח את עונת 2015/2016 ללא קבוצה, ב-27 באוקטובר 2015 חתם בקבוצת הפועל ירושלים מהליגה הלאומית, במדיה ערך שבע הופעות וכבש שער אחד.
ב-15 בינואר 2016 ערך את משחקו האחרון בקריירה, מול הפועל רמת גן, ולאחר מכן פרש ממשחק פעיל.
בן שושן היה חלק מהנבחרת הצעירה של ישראל שהעפילה לאליפות אירופה עד גיל 21 בשנת 2007, ובסך הכל לזכותו תשע הופעות ושער אחד במדי הנבחרת הצעירה.
את הופעת הבכורה שלו בנבחרת ישראל ערך כשנכנס כמחליף במשחק הראשון של הנבחרת במסגרת מוקדמות יורו 2008, מול נבחרת אסטוניה.
רשם בן שושן את משחקו הראשון כשעלה כמחליף מול נבחרת אסטוניה.
במשחק השני פתח בהרכב מול נבחרת אנדורה, ובדקה ה-11 רשם את שערו הראשון במדי הנבחרת.
במשחקה השלישי של הנבחרת בטורניר, מול נבחרת רוסיה, כבש בן שושן בדקות הסיום את שער השוויון במשחק שהסתיים בתיקו 1–1. בסך הכל עד שנת 2008 ערך בן שושן 12 הופעות בנבחרת, בהן כבש שני שערים.
בן שושן נשוי ואב לשלושה.
כיום הוא מנהל חברת סקאוטינג.
עמית גורן (נולד ב-1957) הוא במאי, מפיק, ותסריטאי של סרטים דוקומנטריים ישראלי.
יו"ר ומנהל אמנותי בקרן מקור לסרטי קולנוע וטלוויזיה.
גורן נולד בתל אביב לניצה, פסלת וחיים, סוכן נסיעות, ולו שני אחים קטנים ממנו.
כשהיה בן 9 עברה המשפחה לארצות הברית.
בגיל 19 התגייס לצה"ל כחייל בודד.
את הקריירה שלו החל בלימודים באוניברסיטת ניו יורק, אותם סיים בהצטיינות ב-1983. ב-1984 חזר לישראל.
ב-1989 יצא סרטו העלילתי הקצר הראשון "הכלוב".
גורן זכה בפרס שרת החינוך בתחום הקולנוע 1993. כמו כן זכה בפרסים מטעם המכון הישראלי לקולנוע והאקדמיה הישראלית לקולנוע וטלוויזיה, ובפרסים רבים אחרים.
היה נשוי לאנימטורית טל ברלי.
הזוג התגרש ולהם שני ילדים.
היה בן זוגה של אוצרת האמנות שרית שפירא עד למותה ב-2018, ולהם שלושה ילדים.
לאחר מכן היה בן זוגה של האמנית מיכל רובנר.
כיום (2021) הוא בן זוגה של התסריטאית מאיה הפנר.
דודתו היא השחקנית שושה גורן, דודו הוא הסופר והמחזאי יצחק גורמזאנו גורן והשחקן אלון אבוטבול היה בן דודו.
מוסקבה על הים התיכון, 1999
עמית ארז (נולד ב-9 ביוני 1980) הוא זמר, גיטריסט, כותב ומלחין ישראלי.
המוזיקה של ארז שואבת ברובה מפולק ואינדי, וסגנון נגינתו על גיטרה אקוסטית מצביע על השפעות של אמנים כמו ניק דרייק ואליוט סמית'.
כמו כן, הוא הושפע מאלבומו של שלום חנוך, "אדם בתוך עצמו".
הוא זוכה להערכה רבה בקרב סצנת האינדי הישראלית, ומופיע תדיר הן במופע אקוסטי כשהוא מלווה בגיטרה בלבד, והן בליווי הלהקה שלו.
עמית ארז החל להקליט שירים עוד בגיל 16, אך שירים אלו - שנכתבו בעברית - לא שרדו את מבחן הזמן, מלבד שניים שלעיתים רחוקות הוא עדיין מבצע בהופעותיו: "רכבות" ו"כמו תאונה".
בסביבות 98'-99' התנסה בכתיבת שירים באנגלית, בה מצא חופש ויצירתיות רבה יותר, ומאז דבק בה.
חלק מאסופת השירים שכתב בתקופה זו הוא פרסם באתר "במה חדשה".
דרך אתר זה ומכרים, התיידד עם עמרי לוי, שבאותו זמן פתח את מחלקת הבייסמנט באתר של פאקט רקורדס.
עמרי הציע לעמית להוציא אלבום שירכז את החומר שלו עד אז.
ארז נתן את הסכמתו והאלבום, "Wish I Could Make It A Story", יצא ב-2003 בבייסמנט.
בנוסף, הקליט מספר שירים אותם פרסם באתר, בין היתר Highways עם רותם אור.
באותה תקופה הופיע מספר מועט של פעמים יחד עם הבאסיסט דודי ברקת אך צבר קילומטראז' בהופעות סולו.
במשך שנה הופיע במועדון בלקוני בתל אביב.
בסוף 2003 הקליט סינגל יחד עם ברקת ורן יורגנסון בשם The Trickstar Waterfall.
שיר נוסף שלו, oh my god, הופיע באוסף "songs from the basement" שיצא ביוני 2004. באותה שנה נרשם ללימודי מוזיקה בקונסרבטוריון בהולנד.
במשך שנה למד והופיע ברוטרדם, ובשובו הצטרף לפרויקט הצד של גיא בן-שטרית, להקת אטליז, צעד שחשף את הצד הרוקיסטי שבו.
החל מ-2005 הוא מלווה את הזמרת גבריאלה (יחד עם אור בהיר מאטליז, שניהם ניגנו באלבום הבכורה שלה, Dirty Little Secrets).
במהלך שנת 2005 הקים הרכב המלווה אותו בהופעות.
נגני ההרכב כוללים את חבריו ללהקת אטליז הגיטריסט אדם שפלן והגיטריסט אור בהיר, וכן את הבסיסט דודי ברקת ואת המתופף רן יורגנסון, לשעבר מלהקת אינפקציה.
ב-2006 הוציא את אלבומו השני בחברת התקליטים Earsay של האוזן השלישית, EP בשם Black Light אשר כלל 5 קטעים בלבד.
עוד באותה שנה הצטרף ארז כגיטריסט ללהקת הליווי של המתופף שלו, רן יורגנסון.
בדצמבר 2007 הוציא את אלבומו השלישי, אלבומו הראשון בליווי הלהקה, שנקרא בפשטות "amit erez".
האלבום ציין את המעבר של ארז לחברת התקליטים העצמאית אנובה מיוזיק.
בהופעת ההשקה של האלבום, בה נכחו כ-500 איש, התארחו אפרת בן צור ורותם אור בשירה, וארז קריאל בנגינה על גלוקנשפיל.
עוד ב-2007 יצאו אלבומי הבכורה של להקתו אטליז (Violently Delicate) ושל נועה בביוף (From A Window To A Wall) בו נטל חלק.
ב-2006 יצא סמפלר של הלייבל אנובה ובו שלוש גרסאות כיסוי של עמית: בנוסף על My Will של מינימל קומפקט, ביצע את Blue Moon של Big Star ואת Vogue של מדונה (בשיתוף עם נועה בביוף).
ב-2008 השתתף בפסטיבל הפסנתר מארח במרכז סוזן דלל, עם שירה שקד בפסנתר, יהוא ירון בקונטרה בס, יעל שפירא בצ'לו ורותם אור ושלום גד כזמרים אורחים.
האלבום, אשר לראשונה אצל ארז הציג שימוש נרחב בקלידים, זכה לביקורות מעורבות.
עוד באותה שנה יצא אלבומה השני של להקת אטליז, "Delicately Violent", שהורכב משירים שלא נכללו באלבום הבכורה של הלהקה.
ב-2010 הוציא EP בשם Paper Cuts יחד עם הצ'לנית יעל שפירא.
האלבום כולל עיבודים לצ'לו וגיטרה לחמישה שירים של ארז, ובעקבותיו יצאו ארז ושפירא לסיבוב הופעות תחת אותו השם.
ב-2011 השתתף באלבומה של יסמין אבן, "לחשים", בשיר "סן פרנסיסקו".
עוד באותה השנה יצא אלבומה המלא השני של אטליז, והאחרון בהשתתפותו של ארז.
ב-2011 עמית ארז הקים הקים את הלהקה The Secret Sea שכללה את שחר חזיזה בתופים, דודי ברקת בבס, יעל שפירא בצ'לו ושירה, נגה ארז בכלי הקשה ושירה ויואב בריל בקלידים.
תחת הכותרת Amit Erez & the Secret Sea יצא בשנת 2012 EP שנקרא Not About Us, ובשנת 2013 יצא אלבום מלא של ההרכב תחת הכותרת The Secret Sea (להרכב ולאלבום כאחד).
בשנת 2015 עבר ארז לארצות הברית ומאז מקליט ומופיע תחת השם The Secret Sea.
ב-2016 הוציא את האלבום Everest, אשר הוקלט ומוקסס על ידי הטכנאי הידוע לארי קריין, שעבד בין השאר עם אליוט סמית', סטיבן מלקמוס ו-Cat Power.
באותה שנה הפיק את אלבום הבכורה של המוזיקאית רחל ירון.
Amit Erez - 2007, אנובה מיוזיק
2010 - Paper Cuts, אנובה מיוזיק
2012 - Not About Us, אנובה מיוזיק
2016 - Everest (הוצאה עצמית)
עמית דולברג (נולד ב-9 בינואר 1979) הוא פסנתרן ישראלי.
עמית דולברג סיים תואר ראשון בהצטיינות בבית הספר למוזיקה ע"ש בוכמן-מהטה, אצל פרופסור יונתן זק ופרופסור עמנואל קרסובסקי.
הוא אף בוגר החוג למוזיקולוגיה באוניברסיטת תל אביב.
את התואר השני סיים בהצטיינות בבית ספר גילדהול למוזיקה ודרמה בלונדון אצל פרופסור רונן אוהורה.
בהמשך השתלם אצל פרופסור גאורג סבה בברלין.
כן השתתף בכיתות אמן בהנחיית פנינה זלצמן, מאריי פרחיה, פסקל רוז'ה, ג'ון אוקונר ואריה ורדי.
דולברג מתמקד בנגינת מוזיקה ישראלית בת זמננו, בהופעות בישראל ובעולם.
בישראל השתתף דולברג בחג המוזיקה בירושלים, בביאנלה למוזיקה בת זמננו במוזיאון תל אביב, בפסטיבל כפר בלום, בפסטיבל לילות קיץ בתיאטרון החאן בירושלים.
כן ביצע יצירות ישראליות חדשות בביצועי בכורה ברסיטלים.
באירופה הופיע באנגליה, פינלנד, גרמניה, ספרד ופולין ובשנת 2008 הוזמן לרסיטל של מוזיקה ישראלית ברדיו הבולגרי בסופיה.
דולברג הופיע גם בארצות הברית, בניו יורק ובלוס אנג'לס.
עמית דולברג מלמד באקדמיה למוזיקה ולמחול בירושלים, בקונסרבטוריון הישראלי למוזיקה תל אביב ובאוניברסיטת תל אביב.
הוא חבר באנסמבל המאה ה-21 ומנהל אנסמבל מיתר, שאותו הקים בשנת 2004.
עמית נשוי לאסנת ואב לדניאל ואביתר.
פרס על הביצוע הטוב ביותר ליצירה רומנטית בפסטיבל כיתות האמן תל-חי בשנת 2004
עמית דרור (נולד ב-1954) הוא קשת ישראלי וספורטאי ספורט נכים.
דרור נפצע בשנת 1974 במהלך תאונת אימונים במסגרת שירותו בסיירת גולני.
בשנת 1978 השתתף במשחקי סטוק מנדוויל וזכה עם שמואל כרמלי ואסף אגמון במדליית כסף במשחה שליחים 3X50 בסגנון מעורב אישי.
בהיותו מרותק לכסא גלגלים הוא היה מראשוני הספורטאים בארץ לעסוק בקשתות (1982) והחל משנת 1997 הוא עוסק בספורט באופן מקצועי, בהדרכת המאמן יהודה אפרתי.
בשנת 1992 השתתף דרור לראשונה ב ודורג במקום ה-32 לאחר שכשל בתחרות המקדימה.
ב השתתף דרור, שהיה באותה עת בין 16 הקשתים הטובים בעולם, ודורג במקום ה-20 לאחר שכשל בתחרות המקדימה.
בשנת 2007 סיים דרור במקום השלישי באליפות אירופה.
באותה שנה הוא שבר את שיאו האישי בירי ל-70 מטרים וקבע שיא ישראלי חדש לנכים העומד על 308 נקודות למקצה.
במרץ 2008 השתתף דרור במחנה אימונים לקראת התחרויות הפאראלימפיות ובו הוא קבע את זכאותו להשתתף במשחקים הפאראלימפיים בבייג'ינג במהלך 2008.
עמית הורסקי (נולד ב-4 במרץ 1975) הוא איש תקשורת, שדרן, מגיש ועורך ספורט.
מייסד ומנהל 'קול הספורט' - הכשרה למקצועות התקשורת.
שדר ב"ישראל היום", עורך ב-i24NEWS.
הורסקי החל את דרכו המקצועית בשנת 1993 ככתב בעיתון חדשות.
בהמשך ערך את מדורי הספורט של שתי ערים וערים מרשת שוקן.
בשנת 2000 מונה לעורך במדור הספורט היומי של מעריב ומדור הספורט של המקומון זמן מקומי.
את דרכו בתקשורת האלקטרונית החל ב-1995 כשדר ברדיו ללא הפסקה (103FM).
ב-1997 עבר לשדר בקול ישראל בתוכניות שירים ושערים ו'אחד על אחד'.
הורסקי הגיש תוכנית ספורט יומית ב'רדיו לב המדינה' (91FM) ותוכנית ספורט שבועית ב'רדיוס' (100FM).
בשנת 2002 עבר הורסקי לערוץ 1 של הטלוויזיה הישראלית בו שימש כשדר הספורט הראשי, מגיש, עורך ובמאי כתבות.
בנובמבר 2016 פרש מרשות השידור והצטרף ל'כאן' - תאגיד השידור הישראלי, ושידר את משחקי הפועל ירושלים ביורוקאפ בערוץ 20.
ב-2024 החל לשדר כדורסל ב'ישראל היום' שרכש את זכויות השידור של הפועל ירושלים והפועל תל אביב ביורוקאפ.
ב-2024 החל לעבוד בערוץ הטלוויזיה i24NEWS בתפקיד עורך.
בשנת 2013 הקים הורסקי את 'קול הספורט' - קורסים מקצועיים להכשרת שדרים וכתבי ספורט שמתקיימים בבית ציוני אמריקה בתל אביב.
בין שידוריו הבולטים בערוץ הראשון: יורו 2004 ויורו 2016, מכבי תל אביב ביורוליג, אליפויות עולם באתלטיקה, אולימפיאדת בייג'ינג 2008 ואולימפיאדת לונדון 2012, מונדיאל 2010 ומונדיאל 2014, ליגת העל בכדורגל, גמרי גביע בכדורגל ובכדורסל ומשחקי נבחרת ישראל בכדורסל ובכדורגל.
עמית בן-דוד (נולד ב-27 בדצמבר 1977) הוא כדורסלן עבר ישראלי ומאמן כדורסל שמשמש כמאמן קבוצת הנוער על והמנהל המקצועי של הפועל עמק חפר, וכמאמן תיכון רמות ים.
בן-דוד החל לשחק כדורסל בקבוצת הנערים של מכבי תל אביב, אך בהמשך עבר למכבי רעננה.
במקביל, שיחק בנבחרת הכדורסל של תיכון מטרו ווסט ברעננה, וב-1996 הוכתר כשחקן הטוב ביותר בליגת התיכונים, עם ממוצע של למעלה מ-30 נקודות למשחק.
הוא היה חבר בסגל נבחרת הנוער של ישראל שזכתה במקום העשירי באליפות אירופה ב-1994.
ב-1995 הצטרף לקבוצה הבוגרת של מכבי רעננה, ששיחקה אז בליגה הלאומית ובסיומה עלתה לליגת העל.
הוא שיחק בקבוצה במשך ארבע עונות, אך לא זכה לדקות משחק רבות.
החל מ-1999 החליף קבוצה מדי שנה: הפועל חולון, הפועל צפת, עירוני נהריה (בליגה הלאומית) ומכבי ראשון לציון, אך באף אחת מהן לא היה שחקן משמעותי.
בעונת שב לעירוני נהריה, שעלתה בינתיים לליגת העל, ולראשונה התייצב מעמדו כשחקן מוביל.
הוא שיחק בקבוצה במשך ארבע עונות, במהלכן השתתפה ביורוקאפ וביורופליג.
ב-2007 עבר להפועל גלבוע/עפולה, בה היה אחד השחקנים הבולטים.
לאחר שבסיום העונה ירדה הקבוצה לליגה הלאומית, הצטרף למכבי חיפה, ושיחק בה במשך שתי עונות.
בעונת שב לשחק בקבוצת הפועל חולון.
בעונת 2011/2012 עבר לשחק במכבי ראשון לציון.
לאחר שלוש שנים במכבי ראשון לציון שיחק שתי עונות בליגה הלאומית במדי מכבי רעננה ובמדי עירוני נס ציונה, בסוף עונת 2016–2017 פרש מכדורסל.
בחודש יוני 2017 מונה לעוזר המאמן של דני פרנקו בהפועל תל אביב מליגת העל בכדורסל.
ב-21 באוגוסט 2019 מונה בן דוד לעוזר המאמן של דניאל סאוואנה במכבי חיפה מליגת העל בכדורסל.
במרץ 2021 מונה למאמנה של הקבוצה במקומו של סאוואנה.
בעונת 2021-22 בן-דוד מונה למנהל המקצועי של שכבות ט'-י"ב, מאמן קבוצת הנוער על, מנהל האקדמיה בבית ספר רמות ים ומאמן קבוצת הבוגרים בליגה הארצית במועדון הפועל עמק חפר.
בכר התאמנה בקבוצת מכבי פארק מים רעות, בהדרכתו של כרמל לויתן ובקבוצת השחייה של אוניברסיטת ECU בצפון קרוליינה, ארצות הברית.
לעמית אחות תאומה, נועם, שגם היא שחיינית מצטיינת.
באליפות ישראל בשחייה שנערכה ב-2006 זכתה בכר במדליית ארד במשחה ל-200 מטר פרפר בתוצאה של 2:22.96 דקות, אחרי מור פליישמן (2:22.10 דקות) וירדן שר ממכבי קריית אונו (2:22.60 דקות)
בתחרות שחייה (בריכת 25 מטר) שנערכה באוסטר, שווייץ בסוף ינואר 2009 קבעה בכר במשחה ל-200 מטר פרפר תוצאה של 2:16.43 דקות.
בנוסף, היא סיימה במקום הרביעי במשחה ל-800 מטר חופשי בתוצאה של 9:23.67 דקות.
באליפות ישראל בשחייה שנערכה בווינגייט ביולי 2010 זכתה בכר ב-4 מדליות 2 זהב ו-2 כסף.
שתי מדליות זהב, במשחה ל-200 מטר פרפר בתוצאה של 2:15.08 דקות, התוצאה השנייה בטיבה בכל הזמנים של שחיינית ישראלית באותה העת, לפני ציפין (2:17.11. דקות) ובלזם (2:19.40 דקות) ובמשחה ל-400 מטר מעורב אישי בתוצאה של 4:56.55 דקות, לפני בלזם (5:05.47 דקות) ואחותה התאומה נועם (5:07.37 דקות).
שתי מדליות כסף במשחה ל-400 מטר חופשי בתוצאה של 4:25.29 דקות, אחרי אפרת רוטשטיין מירושלים רבתי (4:23.59 דקות) ולפני מרטינה מרקס מהפועל גבעתיים (4:31.92 דקות) ובמשחה ל-200 מטר מעורב אישי בתוצאה של 2:22.20 דקות, אחרי עמית עברי (2:18.20 דקות) ולפני בלזם (2:24.56 דקות).
באליפות ישראל בשחייה שנערכה בווינגייט בתחילת אוגוסט 2011 סיימה בכר במקום רביעי במשחה ל-200 מטר פרפר בתוצאה של 2:19.76 דקות.
באליפות ישראל בשחייה שנערכה בווינגייט ביולי 2013 זכתה מדליית ארד במשחה ל-200 מטר פרפר בתוצאה של 2:20.70 דקות, אחרי שיר וסרמן (2:19.26 דקות) ושחר סילברמן (2:19.90 דקות), שתיהן ממכבי קריית אונו.
נוסף לכך, היא סיימה במקום רביעי במשחה ל-400 מטר מעורב אישי בתוצאה של 5:13.89 דקות, במקום חמישי במשחה ל-400 מטר חופשי בתוצאה של 4:30.52 דקות ובמקום שביעי במשחה ל-800 מטר חופשי בתוצאה של 9:26.43 דקות.
עמית בחובר (נולד ב-28 ביוני 1979) הוא תסריטאי, שחקן, קומיקאי, עורך ואושיית רשת ישראלי.
בחובר נולד וגדל בעיר חיפה, וכבר בנעוריו החל לשחק בתיאטרון הנוער העירוני.
תחום עיסוקו העיקרי היה קומדיה, ועם הקמתו של ערוץ ההומור ביפ הוא הצטרף אליו כשחקן בתכנים שונים.
בחובר יצר, כתב וערך תוכניות שונות עבור הערוץ, וגם הוביל מאחורי הקלעים את תוכנית המערכונים "שידורי המהפכה" בערוץ 2 יחד עם אסי כהן וגורי אלפי.
בחלוף הזמן, עבר אל עולם הילדים והנוער – הגיש תוכנית יומית בערוץ לוגי, כתב את התסריטים לטקס נבחרי הילדים והצטרף למערכת ערוץ הילדים.
בחובר יצר, כתב והנחה את "בית ספר לשטויות" יחד עם אודי ואביעד, וזו נמשכה בהצלחה לאורך שתי עונות.
הוא שימש ככתב בתוכנית Y בערב.
ב-2020, עם פרוץ מגפת הקורונה בישראל, החל בחובר לתפעל ברשת החברתית אינסטגרם עמוד בנושא טבע, בו הוא ממליץ לעוקביו על מסעות ושבילים, מעיינות ונחלים, ונקודות תצפית על נופים.
כמו כן, הוא ממליץ לעוקביו גם על מסעדות באזור גוש דן.
לאור ההצלחה ברשת החברתית, בחובר החל להגיש פינה קבועה בנושא טבע בתוכנית "הצינור" בערוץ רשת 13, ולאחר מכן גם הצטרף אל מהדורות חדשות היום של "חדשות 13" כאורח – ולבסוף הפך לחבר קבוע בסגל החדשות של הערוץ ככתב לענייני טבע.
בנוסף, הוא הוזמן להרצות בכנסים בנושאי איכות הסביבה בכנסת.
עמית ימין (נולד ב-11 בדצמבר 1974) הוא קצין בצה"ל בדרגת תת-אלוף.
שימש כראש מטה אוגדת עזה, מפקד חיל הגנת הגבולות, מפקד חטיבת ביסלמ"ח, ראש תורת חי"ר וצנחנים במפקדת קחצ"ר ומפקד חטיבת עציון.
למד במכינת קשת יהודה במחזור ב'.
התגייס לצה"ל בשנת 1993, והתנדב ליחידת מגלן.
בסיום קורס קציני חי"ר שב ליחידת מגלן ומונה למפקד צוות.
לאחר מכן שירת כסגן מפקד פלגה, והשתתף בלחימה בדרום לבנון.
בשנת 1997 מונה למפקד פלגה ביחידה.
בשנת 1999 מונה לקצין אג"ם של יחידת מגלן.
בשנת 2001 עבר לחטיבת הצנחנים שם מונה לסגן מפקד גדוד 101, ושימש בתפקיד בין היתר במבצע חומת מגן.
בשנת 2003 מונה לקצין אג"ם של חטיבת הצנחנים.
לאחר לימודים מונה בשנת 2006 למפקד מחזור בבא"ח צנחנים.
בשנת 2020 מונה למדריך במכללה הבין-זרועית לפיקוד ולמטה ולמפקד הקתדרה במכללות הצבאיות.
ב-8 באוקטובר 2020 הועלה לדרגת תא"ל וב-15 באוקטובר נכנס לתפקידו כמפקד חיל הגנת הגבולות, תפקיד אותו מילא עד 28 בספטמבר 2023. בעת תחילת הלחימה מלחמת "חרבות הברזל" החל לשמש בתפקיד ראש מטה אוגדת עזה.
ימין מתגורר בכפר הרא"ה, נשוי לרעות ואב לשישה.
בעל תואר ראשון בלוגיסטיקה וכלכלה מאוניברסיטת בר-אילן.
עמית יגור (נולדה ב-13 בינואר 1995) היא שחקנית וזמרת ישראלית.
בגיל עשר השתתפה יגור במופע "שיר נולד".
היא בוגרת בית ספר תלמה ילין אשר למדה בו בשנים 2010–2013, לאחר סיום התיכון התגייסה לתיאטרון צה"ל.
את הקריירה הטלוויזיונית שלה החלה כנערה בשנת 2013, כשלוהקה לעונה הרביעית של סדרת הנעורים "השמיניה" המשודרת בערוץ הילדים בתפקיד הגר ששון, ושיחקה גם בעונה החמישית והאחרונה.
באותה שנה השתתפה גם ב-"X פסטיגל" בתור הדמות "סונו".
בשנת 2014 השתתפה יגור בתפקיד אורח בסדרה "משפחה שולטת" ובנוסף בחודשי הקיץ של אותה שנה במחזמר "ספר הג'ונגל" בתפקיד באנה, לסירוגין עם עמית פרקש.
יגור השתתפה גם בהצגות ובמופעים שונים ובהם "הנסיכה איבון", "פר גינט" ו"המים זוכרים".
בשנת 2017 השתתפה בסרט הנעורים "כמעט מפורסמת".
מאוחר יותר באותה שנה שיחקה תפקיד בעיבוד האמריקאי של "החממה", הנקרא "אקדמיית החממה", בתור בקה, אחת מתלמידות בית העורבים.
ב-2019 סיימה את לימודיה בבית הספר למשחק של יורם לוינשטיין.
ב-2023 השתתפה בסדרה "כראמל" בתפקיד אודיל/קורנליה, בתו של הפיראט ויגו יד הברזל (אלון נוימן).
ב-2024 גילמה את סנדי צ'יקס במחזמר "בובספוג המחזמר"
שנהפרויקטתפקידהערות2013השמיניה - הדור הבאהגר ששון2014משפחה שולטת2017–2020אקדמיית החממהבקה2023–הווהכראמלאודיל / קורנליה
שנהפרויקטתפקידהערות2014ספר הג'ונגלבאנההנסיכה איבוןפר גינטהמים זוכרים2024בובספוג המחזמרסנדי צ'יקס
עמית ביר-כץ (נולד ב-8 בדצמבר 1988) הוא כדורסלן ישראלי, המשחק בעמדת הסנטר בא.ס.
רמת השרון מהליגה הלאומית, גובהו 2.08 מ'.
ביר-כץ החל לשחק כדורסל בכיתה ו' בקבוצת הנוער של מכבי תל אביב.
לאחר סיום לימודיו בתיכון קיווה לשחק במכללת סיינט ג'ונס מניו יורק, אך לא קיבל לכך אישור מצה"ל.
תחת זאת, הצטרף בעונת לקבוצת הפועל לב השרון מהליגה הלאומית.
בסיום העונה ירדה לב השרון ליגה, וביר-כץ עבר לאליצור יבנה.
לאחר עונה אחת, הצטרף למכבי הוד השרון, אף היא מהליגה הלאומית, ובמדיה שיחק במשך שתי עונות.
בעונת הצטרף לראשונה לקבוצה מליגת העל, הפועל גלבוע גליל, בשורותיה שיחק במשך שתי עונות.
בעונת עבר למכבי אשדוד, וקלע 4 נקודות בממוצע למשחק.
את עונת פתח בקבוצת ז'לונה גורה מליגת העל הפולנית, אך עזב אותה תוך זמן קצר, והצטרף להפועל אילת.
ב-25 באוגוסט 2015 חתם לעונה אחת בעירוני נהריה ובמהלך העונה עבר להפועל חולון.
בעונת חזר לשחק בשורות הפועל גלבוע גליל.
ב-31 באוגוסט 2017 חתם לעונה אחת בהפועל אילת.
ב-26 בספטמבר 2018 חתם לעונה אחת בבני הרצליה
ב-8 במרץ 2019 חתם בהפועל תל אביב עד לסוף העונה.
בקיץ 2019 חתם בהפועל חבל מודיעין מהליגה הלאומית, בעונה זו העמיד ממוצע של 8 נק' ו-5.3 ריב' אך למרות יכולת אישית טובה קבוצותו סיימה במקום ה-13 המוביל לליגה הארצית.
עמית אופיר (נולד ב-16 ביולי 1978) הוא יזם, איש עסקים, סופר, מרצה, פרזנטור, צייר, מאייר ויוצר ישראלי.
בנוסף, הוא מנהל הוצאת רב מכר.
למד בבית הספר התיכון "משה שרת" בנתניה ולימודי אנימציה בבצלאל.
את ספרו הראשון "חיפוש מחפש משמעות" כתב בזמן שירותו הצבאי והוא יצא לאור כשהיה בן 21. בשנים 2002–2005 התגורר בירושלים ולמד בבצלאל במסלול אנימציה.
בתקופת לימודיו כתב 6 ספרים נוספים וכן החל לפתח שיטת ציור שקרא לה "לצייר בקלות".
השיטה מלמדת כיצד לצייר כל דמויות בעזרת חמישה שלבים פשוטים וקבועים.
במהלך השנים הוציא לאור ספרים המלמדים לצייר בעזרת שיטת הציור "לצייר בקלות" אותה הציג בשנת 2005 במדור קבוע במגזין הילדים עולמו של דיסני.
בתחילת שנת 2013 יצא לאור ספרו הראשון "חיפוש מחפש משמעות" באנגלית.
אופיר פעיל בתחום הקומיקס ומופיע מדי שנה במוזיאון הישראלי לקריקטורה ולקומיקס ומופיע מדי שנה ביום הקומיקס הבינלאומי.
בשנת 2014 הקים את הוצאת הספרים רב מכר.
בשנת 2017 הפך את הוצאת רב מכר להוצאה לאור הירוקה הראשונה בישראל כאשר החליט כי עם יציאתם לאור של ספרים חדשים בהוצאה יתרום כספים לנטיעת עצים.
בשנת 2018 החל לשמש כפרזנטור בתחום התיירות וכתב את הספר 'אי אולטימטיבי' העוסק במלטה שהוזמן עבור ממשלת מלטה.
"חיפוש מחפש משמעות" בהוצאת גוונים, 2000
"כשאני ואת מדברים באהבה" בהוצאת גוונים, 2001
"סוד היחד של החיים" בהוצאת גוונים, 2002
"משמעות מחפשת חיפוש" בהוצאת גוונים, 2003
"לחישות" בהוצאת הקיבוץ המאוחד, 2003
"בראשית" בהוצאת "אורנית הוצאה לאור", 2004
"להציל נסיכה" בהוצאת "טרובדור", 2005
"איך מכרתי מיליון ספרים!" בהוצאת רב מכר, 2014
"לטייל בעולם ולהרוויח כסף" בהוצאת רב מכר, 2014
"תודעת שפע - להשיג את כל מבוקשך בחיים" בהוצאת רב מכר, 2014
"פריצת דרך בחיים ובעסקים" בהוצאת רב מכר, 2015
"לכבוש את הפחד ולהרוויח מנדל"ן" בהוצאת רב מכר", 2016
"אי אולטימטיבי" בהוצאת רב מכר", 2018
בין ספריו נמנים גם סדרת חוברות הציור "לצייר בקלות" הוצאת קוראים בנושאים רבים ומגוונים הכוללים גם ספרי לימוד והעשרה לילדים כגון חוברות תפזורות ותשבצים, חוברות הפעלה רבות, מילים ראשונות בשפות שונות וספרים רבים נוספים.
עמית איצקר (נולד ב-19 בנובמבר 1979) הוא במאי, קומיקאי, תסריטאי ושחקן ישראלי.
נודע בעיקר בזכות דמותו של "זיו" בסדרת הרשת "משיח" והעיבוד הטלוויזיוני שלה ובזכות סרט התעודה שביים "עצבני ומהיר: הסיפור של פאסט מיוזיק והפטיפון".
בשירותו הצבאי, שירת בבה"ד 7 של חיל התקשוב.
בשנת 2003 החל ללמוד בבית הספר ללימודי קולנוע, "קמרה אובסקורה".
את לימודיו מימן דרך עבודה במשך מספר שנים בספריית וידאו בגבעתיים.
אחרי שנתיים ב"קמרה אובסקורה", עבר ללמוד ב"מנשר לאמנות", שם למד בין השאר עם הבמאים הגר בן-אשר, מני יעיש ואסף קורמן.
בין מוריו היו קרן ידעיה, יעל פרלוב, בועז ארד ויוסי סוכרי.
באותה שנה ביים לראשונה סרט תעודה בשם "בבוקר אני אשנא את עצמי" על להקת הנויז "המיותרים" מהלייבל פאסט מיוזיק.
סרט הגמר שלו בשנת 2007, "The Safety in Rubber" יצר הדים בשל נושאו הפרובוקטיבי (קיום יחסי מין עם בובת מין).
את הסרט כתב, ביים, צילם, ערך ושיחק בעצמו ולבדו.
שיר הסיום של הסרט היה "מחר כבר עבר" של צ'רלי מגירה.
הסרט השתתף בפסטיבלים ברחבי העולם, בהם פסטיבל מינכן לסרטי סטודנטים ופסטיבל הפורנו של ברלין.
בשנים שלאחר סיום לימודיו ביים מספר סרטים קצרים, שיתף פעולה עם אמנים, במאים, קומיקאים ומוזיקאים שונים, ואף הופיע בסרטים כמו "הנותנת" של הגר בן-אשר, "אני אשתה את דמעותיי" של תום שובל, "גיבורים" של יאיר אגמון, "הורדוס איילנד" של נלי גיא, "האישה שרצתה להרוג מישהו" של רוני קידר ועוד.
הנחה תוכניות של תוכנית המוזיקה האינטרנטית בלקוני TV וגם כתב בלוג בשם Chasing Amit שעסק בקולנוע עצמאי.
במסגרת הבלוג ראיין בין היתר יוצרי קולנוע שונים מרחבי העולם כגון אריאל שולמן ("קאטפיש"), רוג'ר גרוסמן ("What We Do is Secret") וג'ייקוב ריינולדס ("גאמו").
בין היתר הוא גם חבר מערכת במגזין הקולנוע "מערבון" מבית "מעין".
איצקר מגדיר את סגנון חייו כ"סטרייט אדג'".
הוא טבעוני והוא נמנע משימוש בטבק, אלכוהול, סמים וקפאין.
בשנת 2013 פנה אליו אודי כגן, שלמד אף הוא בבית הספר מנשר לאמנות, והציע לו את התפקיד של הדמות "זיו" בסדרת רשת חדשה אותה פיתח עם דנה פוליג בשם "משיח".
ב-4 באפריל עלה הפרק הראשון ב-YouTube, ותוך ימים ספורים זכה הפרק לעשרות אלפי צפיות והפך לתופעת רשת ויראלית.
לאחר מכן, עלו פרקים נוספים של הסדרה, שזכו למאות אלפי צפיות, שהפכו את הסדרה לקאלט.
בסוף שנת 2016 איצקר החל להצטלם עבור פיתוח טלוויזיוני של "משיח" עבור ערוץ קשת וסלקום טיוי.
הסדרה עלתה לשידור ביוני 2018. עונה שנייה עלתה לשידור בפברואר 2020.
לאחר הצלחת הסדרה, הוצעו לאיצקר תפקידים בסדרות טלוויזיה ובסרטי קולנוע.
בין השאר השתתף בסדרות "החדש של עומרי גורדון" (בתפקיד שועה), "להרוג את הסבתא" (בתפקיד דימה) ו"ג'ודה" (בתפקיד ד"ר גרינברג), "אוטונומיות" (בתפקיד מנהל המלון) ועוד.
כמו כן כיכב בקליפ לקאבר של להקת "לא" לשיר "יש לי חברה" של טיפקס שהפך ללהיט ויראלי ובקליפ לשירם "נסתפק בפחות".
טרילוגיית הקליפים של "לא" הושלמה עם הקליפ לשיר "סוף של סודה" שגם בו כיכב איצקר.
איצקר גם צילם את הקליפ לשיר "אני עוגיות" של "לא".
בשנת 2014 זכה באות "אביר הפרינג'" לקולנוען מוערך, המבטא את רוח העשייה העצמאית מטעם פסטיבל הקולנוע ירושלים.
בשנת 2015 יצר והנחה בשיתוף עם יואב טל תוכנית אירוח אינטרנטית בשם "חתיכות: עמית איצקר ויואב טל גוזרים ומדביקים", אשר שודרה במשך שנתיים במסגרת "שידורי החללית" שהקימה רנן מוסינזון.
בתוכנית אירחו קולנוענים, מוזיקאים, אמנים ומשוררים שפעלו בעיקר בשולי התרבות הישראלית אך גם יוצרים מחוץ לישראל כגון הבמאים וויט סטילמן ודייוויד גורדון גרין והקומיקאי טום גרין.
איצקר עבד במשך שנים בארכיון הקולנוע של סינמטק תל אביב וכיום הוא עובד כאיש תוכן בסינמטק.
בשנת 2018 זכה לשבחים על תפקידו בסרט הקומי "הורדוס איילנד" בבימויו של נלי גיא.
בסוף אותה שנה שיחק בתפקיד אורח בסדרה אוטונומיות של יהונתן אינדורסקי.
ב-2019 שיחק בסרט "קצפת ודובדבנים" של הבמאי גור בנטביץ' ובשני קליפים של דודו פארוק.
בשנת 2020 הקים עם המוזיקאית יעל בירנבאום (ג'ק אין דה בוקס) הרכב פופ מינימליסטי בשם "חולצות של להקות".
באותה שנה גם כיכב בקליפ לשיר "Love was Over" של TheLongoodBye.
בשנת 2021 שיחק בתפקיד אלביס בסדרה "הד קולך" של הבמאי תום שובל ובפרסומת לאפליקציית PayBox.
לקראת צאתו של האלבום השני של אור אדרי, "20 צעדים", הוציאה אדרי שלושה סינגלים: הסינגל הראשון, "על המסך", שאת הקליפ שלו ביימו אחיה הקולנוען פז אדרי ואיצקר ואת הסינגל השני, "דלק", ביים איצקר לבד.
נכנס לפלייליסט של כאן גימל.
בשנת 2022 יצא סרט תיעודי מוזיקלי שביים בשם "עצבני ומהיר: הסיפור של פאסט מיוזיק והפטיפון" שעוקב אחר הלייבל פאסט מיוזיקומועדון "הפטיפון"הצמוד לו שהקימו אמיר שור וג'נגו בסוף שנות ה-90. באותה שנה גם כיכב לצד יובל מנדלסון בקליפ לשיר "תמצא כיוון" של רענן פוגל.
באותה שנה גם היה מיוזמי ומקימי פסטיבל סאונדטראק תל אביב - פסטיבל קולנוע על מוזיקה.
בסוף 2024 החל להנחות עם יואב טל את התוכנית "וידאו פופ" ברדיו המחוגה בפלורנטין.
בתחילת 2025 התארח בתוכנית "מעדן ויניל" בהנחיית אהרון מורג ברדיו קסם.
בנובמבר 2025 התארח בפודקאסט "מת לצפות" של אמיר בוקסבאום בתוכנית שהוקדשה לסרט "בלתי שביר" מאת מ.
בסוף 2025 החל את הפודקאסט "המופע של איצקר ויואב" עם יואב טל בשידורי "קול השלום" בפלורנטין.
יואב הבריז מהתוכנית הראשונה אך שלח במקומו את זוגתו שולמית להנחות.
לאחר התוכנית הראשונה שונה שם התוכנית ל"המופע של איצקר".
עמית בר (נולד ב-28 ביוני 1950) הוא אמן ישראלי המתגורר בהולנד.
בר נולד וגדל בקיבוץ כפר המכבי, לתמרה ואריה בר, שעלו מצ'כוסלבקיה לפני מלחמת העולם השנייה.
בנערותו התאמן בשחיה בהדרכתו של יוז'ו טלקי והיה אלוף הפועל לנערים במשחי החתירה.
לאחר שירותו הצבאי הוא חזר לקיבוץ ועבד ברפת, בגן הנוי ובהנהלת החשבונות.
ב-1984 הוא למד באוניברסיטת חיפה אמנות יצירה וספרות השוואתית וב-1988 הוא עבר עם אשתו וילדיו להתגורר בהולנד והחל בקריירה אמנותית כצייר, צלם וצייר-גוף.
עמית בר החל את דרכו האמנותית כצייר וצלם, אך ב 1992 החל לשלב את שתי האסכולות בקולאז'ים.
ב-1995 הוא החל ליצור ציורי גוף, בהם מיזג את יכולותיו מתחום הציור והצילום.
ב-2012 הוא החל להסריט את הפרויקטים שלו בוידאו ארט והעלה רבות מעבודותיו לרשתות יוטיוב ווימאו.
הוא יוצר מדי שנה עבודות חדשות בעת ביקוריו בישראל.
עבודותיו מצויות באוספים פרטיים וציבוריים רבים, ביניהם הפרלמנט ההולנדי בהאג ומוצגות דרך קבע בשוק הבקר הפתוח בעירו דוטינכם.
עמית גילוץ (נולד ב-25 ביולי 1983 בבאר שבע) הוא מלחין ופסנתרן ישראלי.
גילוץ החל את לימודי הפסנתר בגיל 12 אצל מינה עוז.
גילוץ הוא בוגר התיכון למדעים ואומנויות בירושלים, שם למד קומפוזיציה אצל אנדרה היידו, מיכאל וולפה ובת-שבע רובינשטיין.
למד פסנתר בכיתת הפרופסור ואדים מונסטירסקי, ושירת כמוזיקאי מצטיין בצה"ל.
את לימודי התואר הראשון בקומפוזיציה החל באקדמיה למוסיקה ולמחול בירושלים אצל ינעם ליף, ואצל מרק קופיטמן.
במקביל, עושה עמית תואר בניצוח אצל יבגני צירלין.
השתתף בכיתות אמן בקומפוזיציה בביירוית, גרמניה (פרופסור פיטר מיכאל האמל, המבורג) בבראזה, רומניה (פרופסור דואינה רוטרו, בוקרשט), וברואיומו, צרפת (פרופסור בריאן פרניהו, סטנפורד, פרופסור מיכאל ז`ארל, ז`נבה).
יצירותיו בוצעו על ידי גופים רבים בארץ ומחוצה לה, והן מוקלטות ומשודרות בקול המוסיקה.
בשנת 2005 הוזמן לכתוב יצירה לתזמורת קאמרית על ידי אנסמבל סולני תל אביב ומנצחם ברק טל.
על ביצוע היצירה, "חושך לבן", זכו מבצעיה בפרס שר החינוך והתרבות לביצוע יצירה ישראלית לשנת 2005.
זכה בפרסים הבאים: פרס ראשון בתחרות הקומפוזיציה הבינלאומית שעורך המרכז למוזיקה בלמיה, יוון (2004), פרס ראשון בתחרות למלחינים ע"ש חנה ידור-אבני שערכה האקדמיה למוסיקה ולמחול בירושלים (2006), וכן בפרס ראש האקדמיה לשנת 2005.
זוכה במלגת קרן התרבות אמריקה-ישראל בקומפוזיציה ברציפות מאז 1999.
עמית ביטון (נולד ב-24 ביולי 1996) הוא כדורגלן ישראלי, המשחק בעמדת הבלם בקבוצת מ.ס.
ביטון החל לשחק כדורגל במחלקת הנוער של הפועל באר שבע, וב-2 במרץ 2016 ערך את הופעת הבכורה שלו בקבוצה הבוגרת של המועדון, בניצחון 2–0 על בית"ר תל אביב רמלה במסגרת גביע המדינה.
ב-18 בינואר 2017 הושאל ביטון להפועל תל אביב עד לסיום העונה.
ב-20 בפברואר 2017 ערך את הופעת הבכורה שלו בליגת העל, בהפסד 1–2 לבית"ר ירושלים.
בסך הכל ערך ביטון 13 הופעות במדי הפועל תל אביב, ובתום עונת 2016/2017 ירדה הקבוצה לליגה הלאומית.
ב-10 ביולי 2017 הושאל ביטון להפועל עכו לקראת עונת 2017/2018. ב-20 באוגוסט 2017 הבקיע את שער הבכורה שלו בליגת העל, בהפסד 1–2 לבני סכנין.
שבוע לאחר מכן הבקיע את שערו השני בתיקו 2–2 נגד מכבי נתניה, בו גם הורחק לראשונה בקריירה.
בינואר עזב ביטון את עכו וחתם במועדון ספורט אשדוד עד לסיום העונה.
את עונת 2018/2019, החל ביטון בהפועל באר שבע, וב-17 ביולי 2018 ערך את הופעת הבכורה שלו בזירה האירופית בניצחון 1–4 נגד פלורה טאלין במסגרת מוקדמות ליגת האלופות.
ב-30 ביולי 2018 הושאל ביטון שוב לאשדוד, ובמחזור פתיחת העונה כבש בדקה ה-90 את שער הניצחון מול בני יהודה תל אביב.
ב-3 בפברואר 2019 שוחרר ביטון מאשדוד והושאל לבני יהודה תל אביב, ובסיום העונה זכה עם הקבוצה בגביע המדינה, ואף שותף כמחליף במשחק הגמר.
לקראת עונת 2019/2020 חזר ביטון להפועל באר שבע איתה זכה בגביע השני של המועדון והשני שלו כשחקן.
ב-18 בפברואר 2022 חתם בברואה סטארה זאגורה מליגת העל הבולגרית.
ב-28 ביוני 2022 חתם בבני יהודה תל אביב.
בשנים 2017–2018 שיחק בנבחרת הצעירה עד גיל 21. ולזכותו 14 הופעות בנבחרת.
עמית ביטון הוא בנו של כדורגלן העבר, שמעון ביטון.
עמית הלוי (נולד ב-5 ביוני 1971, י"ב בסיוון ה'תשל"א) הוא פוליטיקאי ישראלי וחבר הכנסת מטעם מפלגת הליכוד, היה חבר ועדת חוץ וביטחון, ויו"ר ועדת המשנה לבניין הכח ותפיסת הביטחון.
הלוי ייסד את המכללה למדינאות, ועמד בראשה במשך 13 שנים.
הלוי נולד בחיפה, בנם השני של שם-טוב (שמי) הלוי ועפרה הלוי לבית פרוש.
הוא דור עשירי בארץ מצד אמו.
אביו הוא מצאצאי גדולי רבני טורקיה, הרב חיים פלאג'י והרב חיים בכור הלוי (חיב"ה).
סבו עלה לארץ ישראל בשנות ה-30 מאיזמיר שבטורקיה.
הלוי למד בישיבה התיכונית "יבנה" בחיפה והיה שחקן מצטיין בקבוצת הנוער של הפועל בכדורסל.
בהמשך למד כעשר שנים בישיבת מרכז הרב, ושירת בצה"ל בחטיבה 7 של חיל השריון.
בשנות ה-90 היה פעיל מרכזי בתנועות המחאה נגד הנסיגה מרמת הגולן והסכמי אוסלו.
עבודתו הציבורית הראשונה הייתה בין השנים 2000–2002, אז עסק בקליטת עולי ארצות הברית בגולן מטעם משרד השיכון.
בשנת 2001 התחתן ועבר ליישוב נגוהות שבדרום הר חברון.
היה שותף להקמת שכונה חדשה בגבעה המערבית של היישוב וניהל בו מוסד חינוכי.
בהמשך עברה המשפחה לירושלים ולגבע בנימין.
הלוי הוא בעל תואר ראשון בהיסטוריה ומדע המדינה מאוניברסיטת בר-אילן, ותואר שני במדיניות ציבורית מהאוניברסיטה העברית.
לאחר שעבר ליישוב קדומים שבשומרון, הקים הלוי בשנת תשס"ז (2007) יחד עם שותפו ד"ר אסף מלאך את "המכללה למדינאות" (אשר נקראה בראשית הדרך "המכללה למדינאות יהודית וחשיבה אסטרטגית"), כמוסד אינטלקטואלי המבוסס על הגות יהודית ציונית, במטרה להכשיר מדינאים ומנהיגי ציבור, "בעלי תודעה היסטורית, עומק מחשבתי ורוחב דעת".
המכללה עברה אחרי שלוש שנים לירושלים ושם התבססה כבית ספר למנהיגות ציבורית.
במהלך השנים במכללה הלוי פרסם מאמרים רבים וערך כמה ספרי לימוד לקורסים שונים של המכללה.
הלוי נבחר בשנת 2002 כחבר מרכז הליכוד וכחבר מזכירות הליכוד.
בשנת 2017 הוזמן על ידי שרת התרבות והספורט, מירי רגב, לשמש כראש מטה במשרד ונשא בתפקיד זה במשך כשנתיים.
לקראת הבחירות לכנסת העשרים ואחת התמודד בבחירות המוקדמות בליכוד על משבצת מחוז ירושלים, ניצח בהפרש גדול והוצב במקום ה-36 ברשימת הליכוד לכנסת ה-21. הליכוד זכה ב-35 מנדטים, והלוי לא נבחר לכנסת.
ב-1 במאי 2019 הלוי הגיש עתירה לבית המשפט על תוצאות הבחירות, על פיה היו אי-סדרים בספירת הקולות ויש להוסיף קולות לליכוד, אך הכנסת פוזרה לפני שבית המשפט הכריע בעתירה.
במהלך המשפט העלה הלוי טענות קשות על התנהלותה של ועדת הבחירות המרכזית והעומד בראשה שופט בית המשפט העליון חנן מלצר.
הערעור נדחה כעבור שנתיים באפריל 2021.
בבחירות לכנסת ה-22 ובבחירות לכנסת ה-23 הוצב במקום ה-39 ברשימת הליכוד, ובשתי הפעמים לא נבחר לכנסת.
ב-30 ביולי 2020 נכנס לכהן בכנסת ה-23 עם פרישתו של אמיר אוחנה במסגרת "החוק הנורווגי".
במקביל הוא כיהן כחבר דירקטוריון קרן קיימת לישראל.
בבחירות לכנסת העשרים וארבע הוצב במקום ה-35 ברשימת הליכוד בכנסת ולא נבחר לכנסת.
לקראת הבחירות לכנסת העשרים וחמש, התמודד בפריימריז בליכוד על משבצת מחוז ירושלים והוצב במקום ה-36 ברשימה.
הוא שב לכהן כחבר הכנסת לאחר שהשר עמיחי שיקלי התפטר מהכנסת במסגרת החוק הנורווגי, וצורף לוועדת חוץ וביטחון של הכנסת.
במהלך מלחמת חרבות ברזל קרא הלוי למצור על לרצועת עזה ולהפסקת הסיוע ההומניטרי, כיוון שחלק ממנו מגיע לכוחות החמאס.
באוקטובר 2024 פרסם הלוי חוברת המפרטת את עמדתו לגבי רצועת עזה.
לאחר התפטרות שר הביטחון יואב גלנט מהכנסת, הלוי מתח עליו ביקורת חריפה – לשיטתו גלנט שגה בהובלת המלחמה, במטרות ובאסטרטגיה.
במאי 2025, לקראת אישור מבצע מרכבות גדעון, הצביע הלוי בוועדת החוץ והביטחון נגד הרחבת צווי 8 בטענה שהתוכנית עלולה להוביל לסיכון מיותר של חיילי צה"ל.
בעקבות כך הודח הלוי מוועדת החוץ והביטחון.
הלוי מתח ביקורת על ניהול מלחמת חרבות ברזל שלטענתו לא מובילה להכרעת האויב, הביע ביקורת חריפה על הרמטכ"ל אייל זמיר ואף קרא לו להתפטר.
בינואר 2026 אישרה מליאת הכנסת בקריאה שנייה ושלישית חוק שיזם הלוי יחד עם אביחי בוארון, הקובע שאדם המחזיק בתואר ממוסד להשכלה גבוהה ברשות הפלסטינית לא יוכל ללמד במערכת החינוך הישראלית.
אשתו, הרבנית והמשפטנית עירית הלוי, היא אשת חינוך שהקימה בעבר מדרשה תורנית לבנות, ניהלה מכינה קדם-אקדמית וכיום היא ראש אולפנת צביה בירושלים.
עמית הכטר (נולד ב-30 בספטמבר 2001) הוא שחקן ישראלי.
בשנת 2014, כשהיה בגיל 12, גילם את דמותו של יונתן בסרט "מדינת הגמדים" שיצא לאקרנים בשנת 2017.
בשנים 2017–2018 שיחק בסדרה "בית הכלבים", בה גילם את הדמות רויו, בערוץ ניקלודיאון.
בחנוכה 2019 השתתף במחזמר "כל ההתחלות" (מכולת קטנה ומדליקה 2) המשלב את שיריו של אמיר פרישר גוטמן, וגילם את הדמות אמיר.
המחזמר עלה באשדוד ובוים על ידי קובי מחט.
בדצמבר של אותה שנה גילם את הדמות יורגן בעונה השלישית של הסדרה "אחותי קפצה כיתה".
בשנים 2020–2022 שיחק בתור דניאל פישר בסדרה "ספיידרז" בערוץ טין ניק לצופי HOT.
באפריל 2020 החל להנחות לצד קים אור אזולאי את התוכנית "זורמים" העוסקת בשמירה על איכות הסביבה והנחלים ומשודרת בערוץ TeenNick.
הכטר גילם את דמותו של ניתאי בסדרה "מחנה אבא", שעלתה לראשונה למסך ב-8 באוגוסט 2020 בערוץ KIDZ לצופי yes.
בשנת 2021 גילם את שי בסדרה "מי פה הבוס?" של כאן חינוכית.
באותה שנה שיחק את יצחק רבין במספר פרקים ברשתות החברתיות של חיל החינוך והנוער.
בשנת 2024 שיחק בעונה השנייה של הסדרה "בלקספייס" של רשת 13. באותה שנה חזר לשחק את רויו בסדרה "בית הכלבים" בעונתה הרביעית.
הכטר למד בבית הספר תיכון מו"ר ברעות, ולמד במגמת תיאטרון.
הוא התגורר מספר שנים בארצות הברית ונכון ל-2024, גר בעיר מודיעין.
הוא הדריך בתנועת הצופים ויש לו אח ואחות.
נמצא בזוגיות עם השחקנית מיקה סגל.
שנהפרסקטגוריהפרויקטתוצאה2022פרסי נבחרי השנה של פרוגישחקן ראשי בסדרת נוערספיידרז
עמית זנטי (נולד ב-2 באפריל 1997) הוא כדורגלן ישראלי המשחק בעמדת הקשר ההתקפי בהפועל עירוני ראשון לציון.
זנטי החל לשחק כדורגל בקבוצת הילדים של מועדון ספורט אשדוד, ובגיל 13 הצטרף למחלקת הנוער של מכבי חיפה.
ב-21 ביולי 2016 ערך את הופעת הבכורה שלו בקבוצה הבוגרת של המועדון, בתיקו 1–1 נגד נומה קאליו במוקדמות הליגה האירופית, ובדו-קרב בעיטות ההכרעה החמיץ פנדל והקבוצה הודחה מהמפעל.
ב-10 בינואר 2017 ערך זנטי את הופעת הבכורה שלו בליגת העל, בהפסד 0–2 נגד הפועל באר שבע.
בסך הכל ערך 15 הופעות בליגת העל בעונת 2016/2017, ובמקביל שיחק גם בקבוצת הנוער והיה שותף להעפלתה לשלב הפלייאוף בליגת האלופות לנוער.
בעונת 2017/2018 שותף בשלושה משחקים, וב-13 במאי 2018 כבש את שער הבכורה שלו בליגת העל, בניצחון 2–0 על הפועל רעננה.
בתחילת עונת 2018/2019 שותף זנטי בעשרה משחקי ליגה במדי מכבי חיפה, וב-31 בינואר 2019 הושאל לבני יהודה תל אביב.
ב-16 בפברואר 2019 כבש את שער הבכורה שלו במועדון, בניצחון 4–2 על הפועל חיפה.
בתום העונה זכה עם בני יהודה בגביע המדינה, כשכבש את הפנדל הרביעי בדו-קרב בעיטות ההכרעה מול מכבי נתניה במשחק הגמר.
בתום העונה חתם על חוזה חדש לארבע עונות בבני יהודה, במסגרת העסקה בה עברו יובל אשכנזי ודולב חזיזה למכבי חיפה.
בעונת 2020/2021 רשם 20 הופעות, במהלכן כבש ארבעה שערים.
בסיום אותה העונה נשר יחד עם בני יהודה לליגה הלאומית.
ב-28 בינואר 2022 שוחרר מהמועדון.
ב-6 באוקטובר 2022 חתם במכבי בני ריינה.
ב-6 באוגוסט 2023 חתם בהפועל אום אל פאחם.
הוא כבש שלושה שערים בשני מחזורי הליגה הראשונים.בספטמבר 2024 חתם בהפועל עכו.ב-28 בינואר חתם במכבי הרצליה.
ב-21 בספטמבר 2025 חתם בהפועל עירוני ראשון לציון.
עמית המשאית היא סדרת טלוויזיה מנופשת אמריקאית-קנדית לילדים המבוססת על צעצועי טונקה של חברת הצעצועים האמריקאית הסברו והופקה על-ידי חברת Nelvana הקנדית בשיתוף עם הסברו סטודיוס.
הסדרה שודרה לראשונה ב-15 באוקטובר 2010 בערוץ Discovery Family.
הסדרה היא בת 2 עונות ו-39 פרקים באורך 22 דקות כל אחד.
בישראל שודרה הסדרה לראשונה בשנת 2012 בערוץ הופ!.
בשנת 2019 דובבה הסדרה פעם נוספת לעברית עבור ערוץ JimJam, כאשר היא שודרה תחת השם "הרפתקאות צ'אק וחבריו".
העלילה עוסקת במשאית הרפתקנית, יצירתית ומצחיקה בשם עמית, החולם לעשות שינוי בעולם.
עמית/צ'אק (Chuck): הדמות הראשית, משאית הרפתקנית, מצחיקה ויצירתית שבכל פרק, הוא חולם לעשות שינוי בעולם כמו לטפס על הר גבוה או להיות בימים העתיקים.
אבא של עמית/פורטר (Porter): אביו של עמית/צ'אק.
אמא של עמית/הולי (Haulie): אמו על עמית/צ'אק.
ראלי (Rally): אחיו הגדול של עמית/צ'אק, הוא משאית מרוץ ועמית חולם להיות כמוהו, הוא מופיע בכמה פרקים מהעוה הראשונה והעונה השנייה.
אבנר/אלמר (Elmer): אוטובוס צהוב שהופיע בכמה פרקים של העונה הראשונה ובפרק ספיישל.
הדיבוב העברי בוים על ידי אורנה כץ, והופק על ידי יעל אללוף באולפני וידאופילם אינטרנשיונל.
שם הדמותשם המדבב/ת בעבריתעמיתדייוויד לרנרזבלוןאיתי תורןעומרדולב סלעחפרגיא רוזןאור מאירסוקילורן סביראבאצביקה פורמןאמאאורנה כץראלילירון לבדמויות שונותאביהוד תדהרדן שצברגביצוע שיר פתיחהדייוויד לרנרביצוע שיר סיוםלירון לב
שם הדמותשם המדבב/ת בעבריתצ'אקעדי ביטידיגריהונתן מגוןראודיקובי ליקורמןפליפפלאשרדביגסאלונה אלכסנדרהנדיספיר דרמוןהוליטליה ברקאיפורטרערן מורדמויות שונותערן מורביצוע שיר פתיחהעדי ביטי
עמית גפן (נולד ב-8 בפברואר 1971) הוא פרופסור ישראלי להנדסה ביו-רפואית בפקולטה להנדסה באוניברסיטת תל אביב.
תחומי המחקר של גפן כוללים בין היתר ביומכניקה ואדפטציה של רקמות ביולוגיות, ביומכניקה של מערכת השלד והשרירים, התנהגות מכנית של רקמות בריאות ושינויים בהתפתחות מחלות ופציעות.
עמית גפן נולד ברמת גן והתחנך בגבעתיים, הוא נשוי לפרופסור דפנה ויס ולו 3 ילדים.
כיום הוא מתגורר בגני תקווה ובחיפה.
את התואר הראשון שלו בהנדסת מכונות עשה בשנת 1994 באוניברסיטת תל אביב.
את התואר השני (שנת 1997) והדוקטורט (שנת 2001) עשה בהנדסה ביו-רפואית גם כן באוניברסיטת תל אביב.
בשנים 2002–2003 עשה את הפוסט-דוקטורט שלו באוניברסיטת פנסילבניה, ארצות הברית.
עמית גפן מייעץ עבור גופים גדולים ברחבי העולם.
כמו כן מכהן כיו"ר וכחבר מועצות מדעיות של חברות בינלאומיות גדולות.
כיום מחקרו ממומן בין היתר על ידי הקרן הלאומית למדע, משרד הבריאות, משרד המדע, ומשרד הביטחון .
גפן פרסם למעלה מ־250 מאמרים בכתבי-עת בינלאומיים.
רבים מהם עוסקים במכנו-ביולוגיה, ביומכניקה של תאים ורקמות, עם יישומים הנמצאים בעיקר במניעה של פצעים כרוניים.
הוא עורך סדרת ספרים בנושא מכנו ביולוגיה, הנדסת רקמות וביו-חומרים (בהוצאת Springer)
הוא העורך/שותף בעריכה של כתבי עת בינלאומיים שדורגו במקום גבוה בתחום של הנדסה ביו רפואית:.
פרופסור גפן היה מדען אורח באוניברסיטה הטכנולוגית איינדהובן בהולנד, שם פיתח מערכות מודלים מהונדסים של רקמות לחקר פצעי לחץ.
עמית זיס (נולד ב-30 בספטמבר 1999) הוא כדורסלן ישראלי המשחק בעמדת הסמול פורוורד בהפועל אילת מליגת העל.
זיס גדל ברמת השרון שם שיחק מגיל קט-סל ועד לנערים בקבוצת הכדורסל א.ס.
החל מכיתה י' עבר לשחק באקדמיה לכדורסל של מכבי תל אביב בשיתוף עם תיכון חדש.
עם קבוצת הנוער של המועדון תחת המאמן אורן אהרוני זכה בדאבל של גביע ואליפות בעונות 2015/16 ו-2016/17. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב.
בתיכון שיחק בנבחרת בית הספר תיכון חדש, עמה זכה ב-2016/17 באליפות הראשונה של בית הספר בליגת התיכונים, לאחר ניצחון בגמר נגד תיכון שרת נתניה.
בעונה 2016/2017 נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ושקד ירושלמי.
הראשון שזכה בפרס השחקן המצטיין של ליגת העל לנוער ע"ש תנחום כהן-מינץ ז"ל 2016/17
עונתו הראשונה בקבוצת בוגרים הייתה בעונת 2017/18 בליגה הלאומית בקבוצת מכבי קריית גת.
את עונת 2018/19 התחיל בקבוצת הפועל חיפה וכעבור חודשיים עבר לשחק בקבוצת הפועל באר שבע מליגת העל בכדורסל.
בקיץ 2020 חתם לעונה שלישית בקבוצת הפועל באר שבע.
ביולי 2022 חתם לשנתיים בהפועל גלבוע גליל, בעונת 2022/23 העמיד ממוצעים של 5.7 נק' ו-3.3 ריבאונדים ב-24.2 דק', בסיום העונה ירדה הקבוצה לליגה הלאומית לאחר שסיימה במקום האחרון בטבלה.
זיס שיחק בכל הנבחרות הצעירות של ישראל.
ב-2015 שיחק זיס בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא.
בטורניר קלע זיס 14.7 נקודות וקלט 8.7 ריבאונדים בממוצע למשחק.
ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה.
בשנתיים הבאות המשיך להיות חלק מסגל הנבחרות אבל נעדר מטורנירי אליפות אירופה עקב פציעה.
עמית חיו (נולד ב-8 באפריל 1970) הוא זמר, מוזיקאי ויוצר ישראלי.
חיו הוא בן הזקונים במשפחה בת שישה אחים ואחיות.
אחד מאחיו הוא יובל חן, צלם העיתון "ידיעות אחרונות".
עמית חיו גדל והתחנך במושב חקלאי פדיה.
בגיל 16 הצטרף ללהקת המחול הייצוגית של העיר לוד בה רקד שנתיים.